stanford-oval/wikipedia huggingface dataset:
היצור מן הביצה (סדרת טלוויזיה)
צוות השחקנים > ראשי

קריסטל ריד - אבי ארקיין, רופאה מהמרכז לבקרת מחלות שנחושה לחקור את המגפה הקטלנית שהתפשטה בעיר הולדתה ומתמודדת עם עברה.
וירג'יניה מדסן - מריה סנדרלנד, אשתו של אייברי סאנדרלנד. אבלהּ על מות בתה שאונה מתעורר מחדש בעקבות שובה של אבי ארקיין לביתה, והיא נמשכת למסתורין העל-טבעי שאופף את הביצה.
אנדי בין ודרק מירס - אלק הולנד/היצור מן הביצה. מדען לשעבר שמת לכאורה בתאונה טרגית, אך למעשה הפך לגיבור-על אלמנטלי שידוע בכינוי היצור מן הביצה. לאחר התאונה, הולנד נאבק לשמור על אנושיותו בזמן שהוא מגן על העיר הסמוכה ועל העולם מפני סכנות טבע ואקו-טרוריסטים, וכן מפני אנשים המעוניינים להזיק לביצה. בין מגלם את דמותו של הולנד בזמן שמירס מגלם את דמותו של היצור.
הנדרסון וייד - מת'יו קייבל, שוטר יחד עם אמו לוסיליה, המוצא את עצמו במצוקה נוראית לאחר שאירועים על-טבעיים מתחילים לאיים על העיירה. חבר ילדות של אבי ארקיין.
מריה סטן - ליז טרמיין, כתבת וברמנית מקומית שהייתה חברת ילדות קרובה של אבי ארקיין.
ג'ריל פרסקוט - נימואה אינוודו/מאדאם קסנדו, מגדת עתידות עיוורת שיכולותיה העל-טבעיות יכולות לחשוף את העתיד.
ג'ניפר בילס - לוסיליה קייבל, שריף העיירה הקשוחה ומסורה מאוד לבנה מת'יו.
ויל פטון - אייברי סנדרלנד, איש עסקים ידוע במארה, אף על פי שבאופן פומבי תורם לקהילה המקומית הוא מבקש לרתום את כוחה של הביצה המקומית לייצור קרן שפע פרמקולוגית. היה אביה המאמץ של אבי לאחר מות אמה.
קווין דורנד - ג'ייסון וודרו, ביוגנטיקאי שהובא מבחוץ כדי לחקור את תכונותיה של הביצה. מחקר זה גורם לו להיות אובססיבי לשחרר את הפוטנציאל הרב שיש לביצה אך גם לתוצאות הרסניות ומפלצתיות.
צוות השחקנים > משני

איאן זירינג - דניאל קאסידי/השטן הכחול, כפיל פעלולים לשעבר שהתפרסם בעקבות גילומו של השטן הכחול בסרט, וכעת מנסה להשיב את תהילתו האבודה.
אלי גרהאם - סוזי קויל, נערה צעירה שאובחנה במחלת השפעת הירוקה, נושאת קשר מסתורי ליצור מן הביצה ומתיידדת עם אבי ארקיין.
לאונרדו נאם - הארלן אדוארדס, רופא הומוסקסואל מהמרכז לבקרת מחלות העובד תחת פיקודה של אבי.
סלנה אנדוז - קרוליין וודרו, מדענית. אשתו של ג'ייסון וחולה במחלת אלצהיימר.
גיבן שארפ - שאונה סנדרלנד, חברת ילדות של אבי ארקיין ובתם המתה של מריה ואייברי. מופיעה בפלאשבקים וכרוח רפאים לאמה.
מייקון בלייר - פנטום סטריינג'ר
אל מיטשל - דלרוי טרמיין, אביה של ליז.
מייקל ביץ' - נייתן אלרי
סטיב וילקוקס - בוריט סנדרלנד, אביו של אייברי.
אדריאן ברבו - ד"ר פאלומר
הפקה > פיתוח

ב-2 במאי 2018 הוכרז ששירות הזרמת המדיה DC Universe (אנ') הזמין מצוות ההפקה סדרה שתתבסס על דמותו של היצור מן הביצה. מארק ורידן וגארי דאוברמן היו אמורים לכתוב את תסריט עבור הפרק הראשון של הסדרה ובמקביל להפיק בפועל את הסדרה לצדו של היוצר ג'יימס ואן ומייקל קלייר. ב-4 בספטמבר 2018, נודע שהבמאי לן וייסמן יביים את הפרק הראשון בנוסף להיותו מפיק בפועל.
בנוסף, הוכרז שאף על פי שהסדרה תופץ בשירות DC Universe (אנ'), היא לא תתקיים באותו היקום יחד עם סדרות לייב אקשן אחרות של השירות, כולל "טיטאנים" ו"סיירת האבדון".
ב-17 באפריל 2019, הוכרז שהפקת הסדרה תקוצר באופן בלתי צפוי בשל חילוקי דעות בין חברות ההפקה ומשכך, עונתה הראשונה של הסדרה תכלול 10 פרקים במקום 13 פרקים.
הפקה > ליהוק

בספטמבר 2018, הוכרז שהשחקניות קריסטל ריד ומריה סטן לוהקו לתפקיד ראשי בדמויותיהן של אבי ארקיין וליז טרמיין, בהתאמה. בסוף אוקטובר ובראשית נובמבר 2018, נחשף שג'ריל פרסקוט לוהקה לדמותה של מאדאם קסאנדו, וירג'יניה מדסן לוהקה לדמותה של מריה סאנדרלנד, ויל פטון לוהק לדמותו של אייברי סאנדרלנד, אנדי בין לוהק לדמותו של אלק הולנד לצדו של דרק מירס שלוהק לדמותו של היצור מן הביצה, הנדרסון וייד לוהק לדמותו של מת'יו קייבל וקווין דורנד לוהק לדמותו של ג'ייסון וודרו.
בספטמבר 2018, ג'ניפר בילס לוהקה לתפקיד משני בדמותה של השריף לוסיליה קייבל. בדצמבר 2018, איאן זירינג לוהק לתפקיד משני בדמותו של דניאל קאסידי, וכעבור חודש, לאונרדו נאם לוהק לתפקיד משני בדמותו של הארלן אדוארדס.
הפקה > צילומים

צילומי הסדרה החלו בתחילת נובמבר 2018 בוילמינגטון שבקרוליינה הצפונית.
שידור

על פי תוכניותיה של שירות הזרמת המדיה DC Universe (אנ'), הסדרה עתידה לעלות לשידור ממאי 2019 עד לסוף אוגוסט 2019. ב-29 במרץ 2019, הוכרז כי הסדרה עתידה לעלות לשידור ב-31 במאי 2019.
מונטה ורדה

| --- | --- |

 מיקום
 מדינה:  צ'ילה 
 קואורדינטות:  41°30′17″S 73°12′16″W﻿ / ﻿41.504722222222°S 73.204444444444°W﻿ / -41.504722222222; -73.204444444444
  (למפת צ'ילה מוגדלת) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט מונטה ורדה(למפת צ'ילה רגילה) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט מונטה ורדה
 
מונטה ורדה (בספרדית: Monte Verde – "ההר הירוק") הוא אתר ארכאולוגי חשוב בדרום-מרכז צ'ילה.
האתר מתוארך לתקופה קדומה ביותר, כפי הנראה לפני 14,500 שנים או יותר. לפי תיארוך זה, הוא אחד היישובים האנושיים המוקדמים ביותר ביבשת אמריקה. מונטה ורדה מקדים בכ-1,000 שנים את האתר הידוע המוקדם ביותר של תרבות קלוביס, אשר בקלוביס, בניו מקסיקו שבארצות הברית. ממצא זה מטיל ספק ב"תאוריית קלוביס" הנפוצה, הגורסת כי האדם החל ליישב את האמריקות לפני כ-13,500 שנים. עם זאת, תיארוכים אלו נתונים במחלוקת בקרב הקהילה האקדמית.
מריו פינו (Pino), גאולוג צ'יליאני מהאוניברסידד אאוסטראל דה צ'ילה (Universidad Austral de Chile) וטום דיליי (Dillehay) החלו לחפור באתר מונטה ורדה בשנת 1977. האתר נמצא על גדות נקיק צ'ינצ'יאואפי (Chinchihuapi), סעיף של נהר מאולין (Maullín) הממוקם כ-58 קילומטרים מהאוקיינוס השקט. מונטה ורדה הוא אחד האתרים הפתוחים מהתקופה הפרה היסטורית הנדירים שנתגלו באמריקות. זאת, הודות לשימורו בידי עליית מפלס המים זמן קצר לאחר שאוכלס האתר, והאדמה הבוצית העשירה בכבול שכיסתה את האזור כתוצאה מכך הכילה רקבובית של חומרים אורגניים ושימרה את האתר וחפצים שונים בו משך עידנים.
דיליי וצוותו טוענים כי האתר היה מאוכלס במשך כ-200 שנים, כ-14,000 שנים לפני זמננו על ידי קבוצה של כ-20 עד 30 איש. על גדות הנהר הוקם מבנה דמוי אוהל עשוי עץ ועורות של בעלי חיים באורך של כ-6 מטרים ובקצוותיו הונחו קורות ולוחות עץ ומוטות, עליהם נמתחו העורות. העורות נקשרו באמצעות חבלים קלועים מעשבים מקומיים ויצרו חללים נפרדים בתוך המבנה הראשי. מחוץ למבנה נבנו שתי אחים לשימוש משותף, כפי הנראה לייצור כלים.
בכל אחד מהחללים הפנימיים במבנה היה בור מצופה בחומר ששימש כמחתת גחלים. סביב אחים אלו התגלו כלי אבן רבים ושאריות של זרעים שנשפכו, אגוזים וגרגרים אחרים. באתר נמצאו שאריותיהם של 45 מיני צמחים אכילים, ומקורם של יותר מחמישית מהם נמצא בטווח של עד כ- 240 קילומטרים מהאתר. ממצא זה מרמז כי אנשי מונטה ורדה היו קשורים בקשרי מסחר עם מקומות מרוחקים יותר או שנהגו לנדוד בקביעות באזור נרחב זה. באתר נמצאו גם מספר מיני בר של תפוחי אדמה.
בין הממצאים החשובים הנוספים באתר: צואת אדם מאובנת (Coprolite), טביעת רגל שמשערים כי השתייכה לילד, כלי אבן וחבל. האתר תוארך בידי דיליי באמצעות תיארוך פחמן-14 של פחם ועצם שנמצאו באתר.
לאור חשיבותו הארכאולוגית והתרבותית של האתר, הוא הוגש כמועמד להכרה כאתר מורשת עולמית על ידי אונסק"ו בשנת 2004.
הערות שוליים

↑  Tom D. Dillehay, Carlos Ocampo, José Saavedra, Andre Oliveira Sawakuchi, Rodrigo M. Vega, Mario Pino, Michael B. Collins, Linda Scott Cummings, Iván Arregui, Ximena S. Villagran, Gelvam A. Hartmann, Mauricio Mella, Andrea González, George Dix, New Archaeological Evidence for an Early Human Presence at Monte Verde, Chile, PLOS ONE 10, 18 בנוב׳ 2015, עמ' e0141923 doi: 10.1371/journal.pone.0141923
נראה אותך (סדרת טלוויזיה)

| --- | --- |

כרזת הסדרה
 מבוסס על:  "Dare Me", מאת מייגן אבוט (אנ')
 סוגה:  דרמה
 יוצרים:  מייגן אבוט   ג'ינה פטורה
 בימוי:  דייוויד וויין   ביל בנץ
 שחקנים:  וילה פיצג'רלד (אנ')   הריזן גוארדיולה
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיק:  דן קפלו   ג'יימי רוזנגארד   אריאל שרג
 מפיקים בפועל:  סטף גרין   קארן רוזנפלד   שרה קונדון   פיטר ברג   מייקל לומברדו   מייגן אבוט   ג'ינה פטורה
 חברת הפקה:  Megan Abbott   Drowning Girl Productions   Fair Harbor Productions   Film 44   Universal Content Productions
 הפצה:  נטפליקס 
 מוזיקה:  ג'ונתן סנפורד
 אורך פרק:  42–52 דקות
 שידור
 רשת שידור:  USA
 רשת שידור בישראל:  נטפליקס
 פורמט (תמונה):  1080i‏ (HDTV)
 תקופת שידור מקורית:  29 בדצמבר 2019 – 8 במרץ 2020
 קישורים חיצוניים
 www.usanetwork.com/dare-me
 דף התוכנית ב-IMDb
 
נראה אותךְ (באנגלית: Dare Me) היא סדרת טלוויזיה אמריקאית של רשת USA שעלתה ב-29 בדצמבר 2019. באפריל 2020 נודע כי הסדרה בוטלה לאחר עונה אחת.
בישראל, הסדרה עלתה לשירות הסטרימינג של נטפליקס.
תקציר העלילה

הסדרה עוקבת אחר חייהן של מעודדות תיכון תחרותיות מעיירה במערב ארצות הברית.
שחקנים

וילה פיצג'רלד – המאמנת קולט פרנץ'
הריזן גוארדיולה (אנ') – אדי הנלון
מרלו קלי – בת' קאסידי, חברתה של אדי, קפטן נבחרת המעודדות
רוב היפס – מאט פרנץ', בעלה של המאמנת
זאק רוריג – סרג'נט ויל מוסלי
פול פיצג'רלד (אנ') – רוברט קאסידי
אליסון ת'ורנסון (אנ') – טייסי קאסידי
ג'ייסון שוורצמן – הפרוש הזהוב
מייגן לי – הסוכנת טראן
קן מרינו – ד"ר גלן ריצ'י
בריטני ריימונד - קורי רוס
כריס זילקה - רב-טוראי קורץ
הפקה

ב-28 בינואר 2019 הודיעה הסופרת מייגן אבוט (אנ') כי תפיק את ספרה, "Dare Me", לסדרת טלוויזיה.
ב-25 ביולי 2018 לוהקו השחקנים לסדרה, ושלב הצילומים החל ב-22 באפריל 2019 ונגמר ב-6 באוגוסט 2019 באונטריו, קנדה.
ב-8 בנובמבר 2019 הוכרז כי הסדרה תצא לאור ב-29 בדצמבר 2019.
קבלה

האתר "Rotten Tomatoes" נתן לסדרה דירוג של 80% על סמך 20 ביקורות, עם דירוג ממוצע של 7.42 מתוך 10.
הערות שוליים

↑  עידו ישעיהו, אילן קפרוב‏, "תאג"ד" האמריקאית, יפני בלונדון וטרגדיית נעורים: סקירת סדרות חדשות, באתר וואלה, 19 בינואר 2020
↑  Goldberg, Lesley (28 בינואר 2019). "Cheerleading Drama 'Dare Me' Ordered to Series at USA". The Hollywood Reporter. נבדק ב-23 ביוני 2019. {{cite web}}:  (עזרה)
↑  Otterson, Joe (28 בינואר 2019). "USA Network Orders Drama Based on High School Cheerleading Novel 'Dare Me'". Variety. נבדק ב-23 ביוני 2019. {{cite web}}:  (עזרה)
↑  Andreeva, Nellie (25 ביולי 2018). "'Dare Me': Willa Fitzgerald, Herizen Guardiola & Marlo Kelly To Star In USA Pilot". Deadline Hollywood. נבדק ב-23 ביוני 2019. {{cite web}}:  (עזרה)
↑  Petski, Denise (14 באוגוסט 2018). "'Dare Me': Rob Heaps, Zach Roerig & Paul Fitzgerald Among Eight Cast In USA Pilot". Deadline Hollywood. נבדק ב-23 ביוני 2019. {{cite web}}:  (עזרה)
↑  Petski, Denise (29 באפריל 2019). "'Dare Me': Chris Zylka & Taveeta Syzmanowicz To Recur In USA Network Series". Deadline Hollywood (באנגלית). נבדק ב-29 ביולי 2019. {{cite web}}:  (עזרה)
↑  "Current Productions | IATSE 873". IATSE 873. ארכיון מ-23 ביוני 2019. נבדק ב-23 ביוני 2019. {{cite web}}:  (עזרה)
↑  Gelman, Vlada (8 בנובמבר 2019). "TVLine Items: Halo Taps Penny Dreadful Alum, Legacies Promotion and More". TVLine. נבדק ב-14 בנובמבר 2019. {{cite web}}:  (עזרה)
↑  "Dare Me: Season 1 (2019)". Rotten Tomatoes. נבדק ב-13 בינואר 2020. {{cite web}}:  (עזרה)
אופוריה (סדרת טלוויזיה אמריקאית)

| --- | --- |
כותרת הפתיחה
כותרת הפתיחה
 מבוסס על:  "אופוריה"   מאת רון לשם, דפנה לוין וטמירה ירדני
 סוגה:  דרמת נוער
 יוצרים:  סם לווינסון 
 כותבים:  סם לווינסון, רון לשם, האנטר שפר 
 שחקנים:  זנדאיה סטורם ריד אריק דיין מוד אפאטאו אלג'י סמית' אלכסה דמי ג'ייקוב אלורדי ברבי פריירה ניקה קינג האנטר שפר סידני סוויני אנגוס קלאוד
 פסקול:  Euphoria, Euphoria Season 2 Official Score – From the HBO Original Series 
 ארץ מקור:  ארצות הברית ארצות הברית
 שפות:  אנגלית 
 מספר עונות:  2 
 מספר פרקים:  18 (נכון ל־27 בפברואר 2022) 
 הפקה
 מפיקים בפועל:  דרייק רון לשם דפנה לוין טמירה ירדני סם לוינסון אדל נור ראבי ננדאן קווין טורן הדס מוזס ליכטנשטיין מירית טובי יורם מוקדי גארי לנון
 חברת הפקה:  A24 Television
 הפצה:  HBO
 צלמים:  מרסל רֵב, Andre Chemetoff, Drew Daniels 
 מוזיקה:  Labrinth
 אורך פרק:  54–61 דקות
 שידור
 רשת שידור:  HBO 
 רשת שידור בישראל:  HOT HBO סלקום tv yes EDGE
 תקופת שידור מקורית:  16 ביוני 2019 – הווה
 קישורים חיצוניים
 www.hbo.com/euphoria
 דף התוכנית ב-IMDb
 
אופוריה (באנגלית: Euphoria) היא סדרת נעורים אמריקאית שנוצרה על ידי התסריטאי והמפיק היהודי-אמריקאי סם לוינסון, המבוססת באופן רופף על הסדרה הישראלית באותו השם שנוצרה על ידי רון לשם, דפנה לוין וטמירה ירדני.
הסדרה עלתה לשידור ב-16 ביוני 2019. בישראל, הסדרה משודרת ב-HOT, yes, וסלקום tv.
עונה שלישית של הסדרה נמצאת בפיתוח והצילומים צפויים להתחיל בינואר 2025
תקציר העלילה

חייה של רו (זנדאיה), נערה נרקומנית הסובלת מהפרעה דו־קוטבית, שהשתחררה לאחרונה ממוסד גמילה, משתנים ללא הכר כשהיא פוגשת את ג'ולס, נערה טרנסג'נדרית שעברה לעיר אחרי גירושי הוריה ומחפשת מקום להשתייך אליו. במקביל, הסדרה גם עוקבת אחרי חייהם של חברי כיתתה של רו: נייט, מאדי, קאסי, קאט ולקסי; ומגוללת את התנסויותיהם עם סקס, סמים, חברות, אהבה וטראומה.
דמויות > דמויות ראשיות

זנדאיה - רו בנט, נערה בת 17 ונרקומנית לשעבר שמתקשה להישאר מפוכחת ולמצוא את מקומה בעולם. רו מאובחנת עם הפרעה טורדנית כפייתית (OCD), הפרעה דו קוטבית (מאניה דיפרסיה) ודיכאון. רו משמשת כמספרת העלילה.
האנטר שפר - ג'ולס ווהן, נערה טרנסג'נדרית חדשה בעיר. מתיידדת במהירות עם רו. היא מתמודדת עם פגיעה עצמית ובילדותה חלתה במחלת נפש.
ג'ייקוב אלורדי - נייט ג'ייקובס, ספורטאי מוכשר, בעל נטיות פסיכופתיות וחם מזג שמסתיר ומתקשה להתמודד עם חוסר הביטחון המיני שלו.
אלכסה דמי - מדלין ״מאדי״ פרז, נמצאת במערכת יחסים לא בריאה לסירוגין עם נייט, מקובלת ובעלת ביטחון עצמי גבוה מאוד. היא מתמודדת עם דיכאון וחרדת נטישה. חברתה הטובה ביותר היא קאסי.
סידני סוויני - קסנדרה "קאסי" הווארד, אחותה הגדולה של לקסי; שעברה המיני רודף אחריה. נוטה להתאהב בקלות מה שמניע אותה לעשות דברים פזיזיים. בעונה השנייה סופר כי היא יהודייה מצד אימה.
מוד אפאטאו - אלכסי "לקסי" הווארד, אחותה הצעירה של קאסי; וחברתה הטובה של רו מהילדות. ביישנית אשר מחשיבה את עצמה כ״צופה מן הצד״. חלומה הוא להיות תסריטאית ובמאית. בעונה השנייה סיפרה כי היא יהודייה מצד אימה. בעונה השנייה מתרקמת מערכת יחסים לא מוגדרת בינה לבין פזקו.
אנגוס קלאוד - פזקו, סוחר סמים מקומי שנשר מהלימודים כדי לעזור לטפל בסבתו, שאכפת לו מפיכחותה של רו ואף בשלב מסוים מסרב למכור לה סמים. בעונה השנייה נרמז כי בינו לבין לקסי מתפתחת מערכת יחסים רומנטית.
סטורם ריד - ג'יה בנט, אחותה הצעירה של רו.
אריק דיין - קאל ג'ייקובס, אביו של נייט; אשר מסתיר ממשפחתו סודות.
ברבי פריירה - קת'רין "קאט" הרננדז, נערה בעלת בעיות תדמית גופנית, שמתחילה לחקור את מיניותה.
ניקה קינג - לזלי בנט, אמן של רו וג'יה.
אלג'י סמית' - כריס מקיי, כוכב פוטבול מוכשר המתקשה להסתגל לחייו החדשים בקולג'.
דמויות > דמויות משנה

אוסטין אברמס - אית'ן לואיס, בן-זוגה של קאט.
אלאנה אולבאך - סוז האוורד, אמן של לקסי וקאסי.
שילה פרננדז - טרבור
ויל פלץ - לוק קאסטן
קולמאן דומינגו - עלי
קיאן ג'ונסון - דניאל
לוקאס גייג' - טיילר
סופיה רוז וילסון - בי. בי.
רובן דריו - טד
נולאן בייטמן - וס
טיילר וטריסטיאן טימונס - טרוי ורוי מקיי
ג׳בון וולטון -  אשטריי, ילד המתגורר עם פזקו וסוחר בסמים.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 16 ביוני 2019 | 4 באוגוסט 2019 |
|  | ספיישל | ספיישל | ספיישל | 6 בדצמבר 2020 | 24 בינואר 2021 |
|  | 2 | 8 | 8 | 9 בינואר 2022 | 27 בפברואר 2022 |
סקירת סדרה > עונה 1

| מס' הפרק (בסדרה) | מס' הפרק (בעונה) | שם הפרק | שם הפרק בעברית | בימוי | תסריט | תאריך שידור מקורי | מדרוג |
| --- | --- | --- | --- | --- | --- | --- | --- |
| 1 | 1 | Pilot | פיילוט | אוגסטין פריזל | סם לוינסון | 16 ביוני 2019 | 0.577 |
| 2 | 2 | Stuntin' Like My Daddy‏ | מהמם כמו אבא שלי | סם לוינסון | סם לוינסון | 23 ביוני 2019 | 0.574 |
| 3 | 3 | Made You Look‏ | עבדתי עליך | סם לוינסון | סם לוינסון | 30 ביוני 2019 | 0.493 |
| 4 | 4 | Shook One Pt. II‏ | טלטלה 1, חלק 2 | סם לוינסון | סם לוינסון | 7 ביולי 2019 | 0.609 |
| 5 | 5 | 03 Bonnie and Clyde | בוני וקלייד גרסת 2003 | ג'ניפר מוריסון | סם לוינסון | 14 ביולי 2019 | 0.579 |
| 6 | 6 | The Next Episode | הפרק הבא | פיפה ביאנקו | סם לוינסון | 21 ביולי 2019 | 0.569 |
| 7 | 7 | The Trials and Tribulations of Trying to Pee While Depressed‏ | קשה להשתין כשאת בדיכאון | סם לוינסון | סם לוינסון | 28 ביולי 2019 | 0.549 |
| 8 | 8 | And Salt the Earth Behind You | להמליח את האדמה החרוכה | סם לוינסון | סם לוינסון | 4 באוגוסט 2019 | 0.530 |
סקירת סדרה > ספיישל

| מס' הפרק | מס' הפרק (בספיישל) | שם הפרק | שם הפרק בעברית | בימוי | תסריט | תאריך שידור מקורי | מדרוג |
| --- | --- | --- | --- | --- | --- | --- | --- |
| 9 | 1 | Trouble Don't Last Always | צרות זה לא לתמיד | סם לוינסון | סם לוינסון | 6 בדצמבר 2020 | 0.236 |
| 10 | 2 | F*ck Anyone Who’s Not A Sea Blob | ז*ן על כל מי שלא גוש ים | סם לוינסון | סם לוינסון והאנטר שפר | 24 בינואר 2021 | 0.109 |
סקירת סדרה > עונה 2

| מס' הפרק (בסדרה) | מס' הפרק (בעונה) | שם הפרק | שם הפרק בעברית | בימוי | תסריט | תאריך שידור מקורי | מדרוג |
| --- | --- | --- | --- | --- | --- | --- | --- |
| 11 | 1 | Trying to Get to Heaven Before They Close the Door | להיכנס לגן עדן לפני שהדלת נסגרת | סם לוינסון | סם לוינסון | 9 בינואר 2022 | 0.254 |
| 12 | 2 | Out of Touch | לא בקשר | סם לוינסון | סם לוינסון | 16 בינואר 2022 | 0.279 |
| 13 | 3 | Ruminations: Big and Little Bullys | הרהורים - בריונים קטנים וגדולים | סם לוינסון | סם לוינסון | 23 בינואר 2022 | 0.264 |
| 14 | 4 | You Who Cannot See, Think of Those Who Can | אלו שלא רואים חושבים על אלו שכן | סם לוינסון | סם לוינסון | 30 בינואר 2022 | 0.318 |
| 15 | 5 | Stand Still Like the Hummingbird | לעמוד ללא ניע כמו יונק דבש | סם לוינסון | סם לוינסון | 6 בפברואר 2022 | 0.353 |
| 16 | 6 | A Thousand Little Trees of Blood | אלף תלתלים קטנים של דם | סם לוינסון | סם לוינסון | 13 בפברואר 2022 | 0.283 |
| 17 | 7 | The Theater and It's Double | ‏ | סם לוינסון | סם לוינסון | 20 בפברואר 2022 |  |
| 18 | 8 | All My Life, My Heart Has Yearned for a Thing I Cannot Name | ‏ | סם לוינסון | סם לוינסון | 27 בפברואר 2022 |  |
הפקה > פיתוח

ב-1 ביוני 2017, הוכרז שרשת HBO הזמינה עיבוד לסדרת הטלוויזיה הישראלית "אופוריה", שנוצרה על ידי רון לשם, דפנה לוין וטמירה ירדני. הסדרה התעתדה להיכתב על ידי התסריטאי סם לוינסון, שמשמש גם כמפיק בפועל של הסדרה לצדם של לשם, לוין, ירדני, הדס מוזס ליכטנשטיין, מירית טובי, יורם מוקדי וגארי לנון.
ב-13 במרץ 2018 נשיאת "HBO", קייסי בלויס, הודיעה בכנס של ה-INTV בירושלים, שהרשת הזמינה את ההפקה כפיילוט. עוד הוכרז שאולפני "A24 Television" ישמשו כחברת ההפקה של הפיילוט.
ב-27 במרץ 2018 הוכרז שהבמאית אוגסטין פריזל תביים את פרק הפיילוט ותשמש כמפיקה בפועל. ב-30 ביולי 2018, הוכרז ש-"HBO" הזמינה את הסדרה באופן רשמי. בנוסף, הוכרז כי כל פרק של הסדרה ייכתב על ידי לוינסון.
בנובמבר 2024, פורסם כי העונה השלישית של הסדרה תתחיל הפקה בינואר 2025, כשלוש שנים לאחר עליית העונה השנייה. העונה תכלול 8 פרקים, ואושרה על ידי מנהל HBO/Max, קייסי בלויס. למרות שמועות על קונפליקטים בלוח הזמנים של השחקנים, בלויס הבהיר כי ההפקה תימשך כמתוכנן. HBO עצרה את ההפקה במקור כדי לוודא שהעונה השלישית תעמוד בקנה אחד עם שתי העונות הקודמות מבחינה יצירתית. העונה השלישית תכלול קפיצה בזמן, כפי שזנדאיה סיפרה בעבר. היא הסבירה כי יש גבול לדרמות של תיכון שניתן להתמודד איתן, וכי הקפיצה בזמן תאפשר לראות את הדמויות בהקשר רחב יותר, מעבר לחוויות שלהן בתיכון. בפברואר 2025, פורסם כי החלה הפקת העונה השלישית.
הפקה > ליהוק

ב-5 ביוני 2018, הוכרז שזנדאיה, סטורם ריד, מוד אפאטו, בריאן "אסטרו" בראדלי, אריק דיין, אנגוס קלאוד, אלקסה דמי, ג'ייקוב אלורדי, ברבי פריירה, ניקה קינג, האנטר שפר וסידני סוויני יככבו בפיילוט עבור הסדרה. ב-31 באוקטובר 2018 נודע שאלג'י סמית' יחליף את בריאן בראדלי בתפקיד שבראדלי גילם בפרק הפיילוט. עוד נודע שאוסטין אברמס לוהק לתפקיד משני בסדרה.
פריירה הודיעה שלא תחזור לעונה השלישית.
שיווק

ב-11 במאי 2019, פורסם הטריילר הראשון עבור הסדרה.
ביאורים

↑  הפרק הראשון בספיישל היה זמין לצפייה בשירות הסטרימינג HBO Max החל מ-3 בדצמבר 2020, שלושה ימים לפני בכורת הפרק ב-"HBO".
מחפשים את אלסקה (מיני-סדרה)

| --- | --- |

כרזת המיני סדרה
 מבוסס על:  מחפשים את אלסקה 
 סוגה:  דרמה קומית
 שחקנים:  צ'ארלי פלאמר  אוריה שלטון  Jordan Connor  טימותי סימונס  לנדרי בנדר  Denny Love  סופיה ואסיליביה  קריסטין פרוסט  רון ספס ג'ונס 
 ארץ מקור:  ארצות הברית 
 מספר עונות:  1 
 מספר פרקים:  8 
 הפקה
 הפצה:  Paramount Media Networks 
 שידור
 רשת שידור:  הולו 
 רשת שידור בישראל:  סלקום tv
 תקופת שידור מקורית:  18 באוקטובר 2019 
 קישורים חיצוניים
 אתר רשמי
 דף התוכנית ב-IMDb
 
מחפשים את אלסקה (באנגלית: Looking for Alaska) היא מיני-סדרת דרמה אמריקאית המבוססת על ספרו של ג'ון גרין, מחפשים את אלסקה. הסדרה נוצרה על ידי ג'ון שוורץ, ושודרה לראשונה בשירות הסטרימינג "הולו" ב-18 באוקטובר 2019.
שחקנים ודמויות > ראשיים

צ'ארלי פלאמר - מגלם את מיילס "פאדג'" האלטר, תלמיד תיכון חדש מאורלנדו, פלורידה
קריסטין פרוסט - מגלמת את אלסקה יאנג, ילדה דומימננטית וחברתו הטובה של מיילס לעתיד
דני לאב - מגלם את צ'יפ "המפקד" מרטין, שותפו לחדר של פאדג' וחברו
ג'יי לי - מגלם את טאקומי היקוהיטו, חברם של המפקד ואלסקה
סופיה ואסילייבה, מגלמת את לארה בוטרסקאייה, ילדה שאלסקה משדכת לפאדג'
לנדרי בנדר, מגלמת את שרה, חברתו של הקולונל
אוריה שלטון, מגלם את לונגוול צ'ייס, אחד מילדי "לוחמי ימות השבוע"
ג'ורדן קונור, מגלם את קווין, אחד מילדי "לוחמי ימות השבוע"
טימותי סיימונס, מגלם את מר. סטארנז, הידוע גם כ"נשר", מנהל אקדמיית קולבר קריק
רון קפאס, מגלם את מר. הייד, המורה לדת. אדם מבוגר מאוד ובעל ריאה אחת בלבד
שחקנים ודמויות > ראשיים > משניים

לוסי פאוסט, מגלמת את מאדאם או'מאלי, המורה לצרפתית
הנרי זאגה, מגלם את ג'ייק, חברה של אלסקה
דנין טיילר, אמו היחידנית של המפקד
הפקה > פיתוח

זכויות הסרט לרומן נרכשו על ידי אולפני פרמאונט ב-2005, מועד קצר לפני פרסום הרומן עצמו. כתיבת התסריט והבימוי ניתנה לג'ון שוורץ אך, בשל חוסר עניין מהאולפן, ההפקה נגנזה ללא הגבלת זמן. הפרויקט זכה לעניין מחודש שבעקבותו העמידה פרמאונט את התסריט לביקורת עקב הצלחת העיבוד הקולנועי לרומן הפורץ של גרין, אשמת הכוכבים. ב-27 בפברואר 2015, העיתון הוליווד ריפורטר הודיע כי סקוט נוישטטר ומייקל ה. וובר, התסריטאים של חברת ההפקות "טמפל היל" שעבדו על עיבוד קולנועי לאשמת הכוכבים, יכתבו ויפיקו בפועל עבור הסרט. פרמאונט ליהקה את שרה פולי ורבקה תומאס בשביל כתיבת התסריט והבימוי בהתאמה. באוגוסט 2015, הוכרז שהצילומים יתחילו בסתיו במישיגן. מאוחר יותר, הצילומים נדחו לתחילת 2016 בגלל היעדר החלטות ליהוק. זמן מה לאחר מכן, הודיע גרין במדיה החברתית שהעיבוד הקולנועי נגנז בשנית ללא הגבלת זמן. גרין הביע את תסכולו מתהליך הפיתוח הכושל של העיבוד הקולנועי לאורך השנים, "זה תמיד התפרק מסיבה זו או אחרת."
במאי 2018, חברת הסטרימינג הולו חתמה על עסקה עם ג'ון שוורץ וסטפני סבאג', והזמינה מיני סדרה בת שמונה פרקים המבוססת על הספר. שוורץ וסבאג' שימשו כמפיקים בפועל לצד גרין, ג'סיקה טוצ'ינסקי, מארק ווטרס, מרטי בואן ואייזק קלוזנר.
הפקה > ליהוק

באוקטובר 2018, צ'רלי פלאמר וקריסטין פרוסט לוהקו לתפקידים הראשיים של הסדרה, כשהם מגלמים את מיילס "פאדג'" האלטר ואלסקה יאנג, בהתאמה. במרץ 2019 הכריזה הולו על ליהוק שישה שחקנים נוספים; דני לאב, ג'יי לי, סופיה ואסילייבה, לנדרי בנדר, אוריה שלטון וג'ורדן קונור. חודש שלאחר מכן, טימותי סיימונס ורון קפאס לוהקו גם הם לצוות השחקנים בתור הנשר וד"ר הייד, בהתאמה.
הפקה > הפצה

באפריל 2020, הסדרה שוחררה בקנדה בערוץ CBC Gem.
ביקורת

הסדרה זכתה לביקורות חיוביות הן ממבקרים מקצועיים והן ממעריצי הספר עם דגשים על הכתיבה (במיוחד של פלאמר, פרוסט ולאב) המשחק, ויזואלייה, פסקול, בימוי ושינויים עלילתיים אישיים. המבקרים כינו את הסדרה גם "הסדרה הטובה ביותר של שוורץ עד כה".
הסדרה קיבלה ציון 91% באתר Rotten Tomatoes בהתבסס על 35 ביקורות, עם ציון ממוצע של 8.5. מבקרי צוות האתר כתבו על הסדרה: "מרירה-מתוקה ומבוצעת היטב, מחפשים את אלסקה היא העיבוד הנדיר החורג מהמקור, רק כדי ליצור משהו עוד יותר טוב".
ב-Metacritic, הסדרה קיבלה ציון משוכלל של 72 בהתבסס על 10 ביקורות בתיאור "ביקורות חיוביות בדרך כלל".
הערות שוליים

↑  "Interview with Josh Schwartz".
↑  "John Green New York Times Bestselling Author - Movie Questions".
↑  "Fault in Our Stars Writers, Producers Reuniting for Next John Green Adaptation (Exclusive)".
↑  Sarah Polley will adapt and direct John Green's 'Looking for Alaska'.
↑  John Green's Looking for Alaska adaptation finds director in Rebecca Thomas.
↑  JOHN GREEN'S LATEST LOOKING FOR ALASKA UPDATE WILL BREAK YOUR HEART.
↑  Petski, Denise (May 9, 2018). Hulu Ordering ‘Looking For Alaska’ Limited Series From Josh Schwartz Based On John Green’s Novel From Paramount TV.
↑  Petski, Denise (October 30, 2018). ‘Looking For Alaska’: Kristine Froseth & Charlie Plummer Set As Leads In Hulu Limited Series.
↑  Petski, Denise (March 21, 2019). ‘Looking For Alaska’: Hulu Limited Series Adds Six To Cast.
↑  Petski, Denise (April 5, 2019). ‘Looking For Alaska’: Timothy Simons & Ron Cephas Jones Join Hulu Limited Series.
↑  "Looking for Alaska: Season 1 (2019)".
↑  "Looking for Alaska: Season 1".